Death Wish

Death Wish (Norsk kinotittel: Nådeløs by) er en amerikansk kriminalfilm og actiondrama fra 1974 med Charles Bronson i hovedrollen. Regi er ved Michael Winner. Filmen handler om arkitekten Paul Kersey i New York. Han får hverdagen snudd på hode når kona myrdes og datteren mishandles av innbruddstyver. Når politiet ikke klare å finne gjerningmennene tar han loven i egne hender. Filmen er basert på Brian Garfields roman Hevneren slår til (1972).

Death Wish har fått fire oppfølgere: Death Wish 2 (1982), Death Wish 3 (1985), Death Wish 4: The Crackdown (1987) og Death Wish V: The Face of Death (1994). I 2018 kom en nyinnspilling med Bruce Willis i hovedrollen.

Handling
Paul Kersey lever et lykkelig liv som arkitekt i New York. Hans liv blir imidlertid snudd på hodet når både hans kone og datter blir mishandlet og voldtatt av brutale innbruddstyver. Kona dør og datteren overlever så vidt. Når han etterhvert innser at politiet står hjelpeløse overfor storbyens økende lovløshet, tar han loven i egne hender og starter en privat krig mot kriminaliteten. Dette medfører at han skyter alle bøller som er i gang med ran og mishandling. Etterhvert skjønner både politi og presse at det er en person som driver med «privat borgervern» i New York.

Om filmen
Death Wish regnes som en av de første store «vigilante-filmene».

Den har fått 65 % på Rotten Tomatoes. Den amerikanske filmanmelderen Roger Ebert gav den tre av fire stjerner. Leonard Maltin gav den også tre av fire mulige.

Den innbrakte 22 millioner dollar på kino i USA. Produksjonskostnadene var på 3,7 millioner dollar.De Laurentiis PRODUCER'S PICTURE DARKENS: KNOEDELSEDER, WILLIAM K, Jr. Los Angeles Times 30 Aug 1987: 1.

Den vant en Golden Screen i Tyskland.https://www.imdb.com/title/tt0071402/awards?ref_=tt_awd

Jeff Goldblum hadde sin filmdebut her (liten birolle som en av overfallsmennene).

Filmen hadde tittelen Nådeløs by på norske kinoer, men har siden ble relansert med sin originaltittel. Anmelderen i Aftenposten beskrev den som en verdifull debattfilm.

I rollene
(utvalg)
Charles Bronson – Paul Kersey
Hope Lange – Joanna Kersey
Vincent Gardenia – Politietterforsker Frank Ochoa
Stuart Margolin – Aimes Jainchill
Edward Grover – Lt. Briggs
Steven Keats – Jack Toby
Kathleen Tolan – Carol Toby
Stephen Elliott – Politisjef
Tom Hayden – Lege ved akutten
Jeff Goldblum – overfallsmann

Referanser

Eksterne lenker


Kategori:Kriminalfilmer fra USA
Kategori:Actiondrama fra USA
Kategori:Filmer fra 1974
Kategori:Engelskspråklige filmer
Kategori:Filmer lagt til New York
Kategori:Filmer om hevn